NaiveNeuron/SloPal huggingface dataset:
Hlina, Alojz, poslanec NR SR (2013-09-05):
Pán predseda, viete čo, nevadí. Ja mám strednú poľnohospodársku, vysokú som nedokončil, ja sa na nič nehrám. Ja som, nie, ja sa na nič nehrám, čestné slovo. Nie ja som, kľudne, kľudne sa tu všetci ukážte, akí ste inžinieri.... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-11-25):
Pán poslanec, na vaše vystúpenie nie sú faktické poznámky. Dávam slovo poslednému ústne prihlásenému rečníkovi do rozpravy pánovi poslancovi Viskupičovi.
Hlina, Alojz, poslanec NR SR (2015-07-01):
No naozaj toto bolo vystúpenie k zákonu o retransmisii úplne excelentné, pán predsedajúci. Pán Maďarič, viete, pán premiér vzal svoje slová späť, lebo on tu točil, motal, krútil to, aké som ja tričká predával. Viete, ja vám poviem, že keby som sa mal s každým blbcom súdiť, nič iné nerobím, iba sa s ním súdim. Prosím vás, ale zvážte slová, zvážte, ako vystúpite, čo poviete, lebo jedna vec je tvrdenie, druhá vec je hodnotiaci úsudok. Hodnotiaci úsudok je v poriadku. Ale nemôžete tak tvrdiť, že som niečo konal. Dobre? Prosím vás, prísne vzaté, ešte k tomu SNP mi dovoľte uviesť, keby sme sa my nestarali o SNP, tak sa pod vašimi oknami na Námestí SNP aj teraz váľa tridsať opilcov, prosím vás. Rozprávali sme sa o tom. To námestie vyzerá tak, ako vyzerá, a preto sa o to trošku staráme. Aj to je vašou vizitkou, prosím vás. Keby sme tam my neboli a nemali sme záujem, ako vyzerá to námestie, tak teraz pod vašimi oknami sa tam váľa, opakujem, tridsať opilcov, ktorí vykrikujú, a vám by toto nevadilo. Vy by ste tak len naštartovali tú limuzínu a odišli, minister kultúry. Nie je nekultúrnejšie prostredie ako to. Ako vyzerá priestor pred Starou tržnicou, Hviezdoslavovo námestie, Tesco tak, ako vyzerá, to je jedna vec. Ale SNP tu nikto nevybojuje. A vy ste tomu nepomohli ani trošku. A povedzte, ako ste mi hovorili o tom aute. Ste ma raz na to upozornili, odvtedy som tam nezaparkoval ani raz. Dobre? Ak to mal byť príspevok ministra kultúry Slovenskej republiky k zákonu o retransmisii s tým, čo povedal za ambonou, pričom predsedajúci ho pri tom nechá, je to, kolegovia, len a len vašou vizitkou.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za 78, proti 59, zdržali sa 3. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Navrhujem, aby sme v prvom čítaní rokovali o tomto vládnom návrhu zákona zajtra, teda v stredu 30. novembra o 9.00 hodine. Je všeobecný súhlas? Takže budeme hlasovať. Prosím, prezentujeme sa a hlasujme. (Hlasovanie.) Prítomných 138, za 86, proti 41, zdržalo sa 11. Konštatujem, že sme určili termín prerokovania tohto návrhu zákona v prvom čítaní. Začíname v stredu 30. novembra o 9.00 hodine. Vyhlasujem krátku prestávku a budeme pokračovať v rokovaní. Nech sa páči, pani poslankyňa Blahová. Poprosím, kľud v rokovacej sále.
Paška, Pavol, predseda NR SR (2014-04-01):
Vyhlasujem krátku prestávku do 17.25 hod. a budeme pokračovať v rokovaní programu. (Prestávka.) (Po prestávke.)
Petrák, Ľubomír, poslanec NR SR (2014-11-08):
Ďakujem pekne za slovo. Pán kolega Kaník, mňa akurát dvihlo alebo dvihlo mi i žlč trošku vaše prirovnanie, že vystúpenie vášho predrečníka znížilo úroveň tejto schôdze. Ja chcem v tejto súvislosti povedať, že po včerajšom význame slova „ego“ som dneska dostal iný výklad tohto slova a myslím si, že oba sú zhruba zrovnateľné. Mal som doteraz rád tie pekné kvetiny, ktoré na jar pekne žlto kvitnú, ale myslím, že budem musieť prehodnotiť aj k nim svoj postoj. Ak sa sťažujete na to, že v tejto krajine sa výrazne znížila aj úroveň vládnutia, tak skúste adresovať tým dámam a pánom, ktorí sedia v prvom rade napravo z vášho pohľadu, poučenie, že netreba poučovať len tu, stačilo urobiť tak málo a nepovaliť vlastnú vládu a tá úroveň vládnutia tu mohla byť excelentná dlhé roky.
Pfundtner, Edita, poslankyňa NR SR (2011-06-02):
Ďakujem. Teraz budeme hlasovať o jednotlivých pozmeňujúcich návrhoch, ktoré odzneli v rozprave, a to v poradí, v akom odzneli. Najprv hlasujeme o pozmeňujúcom návrhu pána poslanca Dostála k čl. IV návrhu. Ja iba si dovolím osviežiť pamäť, že o čo ide. (Nesúhlasná reakcia pléna.) Nie? Dobre. Fajn.
Bugár, Béla, podpredseda NR SR (2019-09-17):
Ďakujem pekne. Otváram rozpravu. Konštatujem, že do rozpravy som dostal písomné prihlášky troch poslancov, za klub SME RODINA pani poslankyňa Krištúfková, okrem toho ešte sa hlási pán poslanec Mihál a pani poslankyňa Gaborčáková. Pani poslankyňa Krištúfková, predpokladám, že tých päť minút vám nebude stačiť. (Reakcia poslankyne z pléna.) Výborne. Takže prerušujem rokovanie o tomto bode programu a budeme pokračovať o druhej týmto bodom programu s tým, že poslanci, ktorí sú písomne prihlásení, vystúpia v tom poradí, ako som ich teda čítal. Ďakujem pekne. (Prerušenie rokovania o 11.55 hodine.) (Pokračovanie rokovania o 14.00 hodine.)
Mikloš, Ivan, podpredseda vlády a minister financií SR (2011-09-14):
Ďakujem. Vážený pán podpredseda, vážené panie poslankyne, páni poslanci, zámerom predkladaného návrhu zákona sú legislatívne úpravy zákona o stavebnom sporení, ktorých cieľom je zefektívnenie štátnej podpory stavebného sporenia v dvoch rovinách. Po prvé, aby efekty a prínosy štátnej podpory viac pociťovali samotní stavební sporitelia, a zároveň, po druhé, aby došlo k postupnému znižovaniu výdavkov štátneho rozpočtu na štátnu prémiu. Predkladaný návrh konkrétne rieši problematiku po prvé, poplatkov stavebných sporiteľní a to tým, že podmieňuje uplatnenie nároku na štátnu prémiu dodržiavaním výšky, alebo sadzby vybraných poplatkov; po druhé, medziúverov, a to tak, že obmedzuje poberanie štátnej prémie počas obdobia čerpania a splácania medziúveru. A po tretie, rieši problematiku osobitného určenia výpočtu nároku na štátnu prémiu v kalendárnom roku, v ktorom je zmluva o stavebnom sporení uzavretá Prijatím predkladaného návrhu novely zákona o stavebnom sporení znamená, prijatie znamená prínos pre stavebných sporiteľov formou zníženia vybraných poplatkov súhrne v sume asi 10 mil. eur ročne a tiež pozitívny vplyv na verejné financie v podobe zníženia výdavkov štátneho rozpočtu na štátnu prémiu sumárne v roku 2013 o 10 mil. eur, v roku 2014 o 9 mil. eur a v roku 2015 o 8 mil. eur. Ďakujem pekne.
Hrušovský, Pavol, predseda NR SR (2011-10-21):
Hlasujeme, páni poslanci, o pozmeňovacom návrhu, ktorý predložil pán poslanec Beblavý. (Hlasovanie.) 143 prítomných, 82 za návrh, 6 proti, 54 sa zdržalo, 1 nehlasoval. Návrh sme schválili. Prosím ďalší návrh.
Hrnčiar, Andrej, podpredseda NR SR (2017-02-09):
Nech sa páči, pani podpredsedníčka vlády.
Šuca, Peter, poslanec NR SR (2018-06-12):
Ďakujem za slovo. Vážený pán predsedajúci, vážená pani ministerka, ctené panie kolegyne, páni poslanci, dovoľte mi predniesť spoločnú správu k predmetnému bodu rokovania. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 941), druhé čítanie. (Ruch v sále a prerušenie vystúpenia predsedajúcim.)
Figeľ, Ján, podpredseda NR SR (2015-11-11):
Pán spoločný spravodajca? (Reakcia spravodajcu.) Nežiada si záverečné slovo. Prerušujem rokovanie o tomto bode programu. Dámy a páni, budeme pokračovať druhým čítaním o vládnom návrhu zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov . Tento vládny návrh má označenie tlače 1708 a spoločná správa z výborov je pod označením tlače 1708a. Teraz odovzdávam znovu slovo pánovi ministrovi Richterovi, aby vládny návrh zákona odôvodnil.
Hlina, Alojz, poslanec NR SR (2014-09-10):
Ďakujem veľmi pekne. Naozaj sa ťažko robí v tomto parlamente, lebo aj keď sa rozbehne po nejakej téme, vystúpi niekto a zatiahne ručnú brzdu. Naozaj to je, pán kolega, nič v zlom, ja mám veľkú mieru empatie, ale preháňate to. Prosím vás, naozaj zaťahujete ručnú brzdu, nedá sa robiť. Nemôžeme ísť po výsledku, lebo skočíte do toho, zatiahnete, zaškrípe to a ešte máte pocit, jak ste chytrý. Nič v zlom. Sme údajne z jedného tábora. Nie sme. Prepáčte, ale s vašimi názormi, s vašimi vystúpeniami, s vašou prezentáciou nechcem nič mať. (Potlesk.) Naozaj, ste hrubo za čiarou, používate totálnu demagógiu, proste škodíte, naozaj škodíte tej veci. Ja neviem, jak to ešte lapidárnejšie povedať, tieto, proste až ma to mrzí, lebo môžeme robiť, keď sa dohodneme, môžeme robiť tak, žeby na konci bol výsledok. Pokiaľ to nepokazíte. Ďakujem.
M. Číž, podpredseda NR SR: (2006-09-07):
Ďalším bodom je informácia o vydaných aproximačných nariadeniach vlády Slovenskej republiky v I. polroku 2006 a o zámere prijímania aproximačných nariadení vlády Slovenskej republiky v II. polroku 2006 . Materiál vlády ste dostali ako tlač 36. Dávam slovo podpredsedovi vlády a ministrovi spravodlivosti Slovenskej republiky Štefanovi Harabinovi a prosím ho, aby tento materiál uviedol. Š. Harabin, podpredseda vlády a minister spravodlivosti SR: Vážený pán predsedajúci, vážené poslankyne, poslanci, informácia o vydaných aproximačných nariadeniach vlády Slovenskej republiky v I. polroku 2006 a o zámere prijímania aproximačných nariadení vlády Slovenskej republiky v II. polroku 2006 sa na rokovanie Národnej rady Slovenskej republiky predkladá na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky informovať Národnú radu o aproximačných nariadeniach vlády vydaných v uplynulom období a o ďalšom zámere ich prijímania. Podľa čl. 7 ods. 2 ústavy možno prevziať právne záväzné akty ES a EÚ prostredníctvom zákonov alebo aproximačných nariadení vlády. Využitie aproximačných nariadení vlády je limitujúce, nakoľko nimi nie je možné upraviť kompetencie orgánov a ani sankcie, pričom práve sankcie sú jednou z podmienok náležitého preberania smerníc Európskeho spoločenstva alebo vykonania implementačných opatrení k nariadeniam alebo rozhodnutiam Európskeho spoločenstva. Aj napriek tejto skutočnosti vláda Slovenskej republiky prijala do účinnosti spomínaného zákona, ktorým sa ustanovujú podmienky vydávania aproximačných nariadení vlády, viac ako 300 aproximačných nariadení. V hodnotenom období vláda prijala a bolo vydaných 127 aproximačných nariadení vlády. V prílohe č. 2 sú uvedené návrhy aproximačných nariadení vlády, ktoré vláda predpokladá prijať v druhom polroku 2006. Celkom ide o 29 aproximačných nariadení. Vzhľadom na legislatívnu aktivitu inštitúcií Európskej únie sa dá predpokladať, že bude nutné prijať viaceré aproximačné nariadenia vlády aj nad rámec tohto zámeru. Odporúčam Národnej rade Slovenskej republiky, aby vzala informáciu na vedomie. Ďakujem za pozornosť.
P. Paška, predseda NR SR: (2008-05-21):
(Hlasovanie.) 144 prítomných, 142 bola za, 2 sa zdržali. Konštatujem, že sme schválili uznesenie k správe o výsledkoch kontrolnej činnosti NKÚ Slovenskej republiky za rok 2007 . Teraz poprosím pána poslanca Róberta Madeja, aby uviedol hlasovanie o návrhu uznesenia k návrhu strategických zámerov činnosti Sociálnej poisťovne. Je to tlač pod číslom 544.
Malatinský, Tomáš, minister hospodárstva SR (2013-06-19):
Ďakujem. Tak, vážená pani podpredsedníčka, poslankyne, poslanci, cieľom predloženého návrhu zákona, ktorého účinnosť sa navrhuje dňom 1. januára 2014, je zapracovať požiadavky aplikačnej praxe. Návrh zákona obsahuje úpravu samotného postupu udelenia akreditácie a precizovania druhov správnych konaní. Ustanovuje sa možnosť Slovenskej národnej akreditačnej službe rozhodnúť o zmenách v rámci udelenej akreditácie na základe dokumentov predložených akreditovanou osobou alebo získaných akreditačným orgánom. Návrh zákona ďalej upravuje pôsobnosť Slovenskej národnej akreditačnej služby o činnosti ustanovené osobitnými predpismi. Precizuje kompetencie riaditeľa s ohľadom na efektívnosť riadenia akreditačného orgánu a dozornej rady s ohľadom na transparentnosť a kontrolu akreditačného orgánu, ako aj ustanovenie o výkone kontroly v Slovenskej národnej akreditačnej službe. S ohľadom na predchádzajúce zmeny sa precizujú aj sankcie za nedodržanie povinností ustanovených týmto zákonom. Návrh zákona je v súlade s Ústavou Slovenskej republiky, so zákonmi a ostatnými všeobecnými záväznými predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Návrh zákona nemá vplyv na rozpočet verejnej správy, podnikateľské prostredie, nemá sociálny vplyv ani vplyv na životné prostredie a informatizáciu spoločnosti. Samozrejme, zákon bol viac-menej spracovaný Úradom pre normalizáciu, metrológiu a skúšobníctvo Slovenskej republiky. Ja by som vás poprosil, vážená pani predsedajúca, vážené poslankyne, poslanci, o podporu navrhnutého zákona.
Jurinová, Erika, podpredsedníčka NR SR (2015-04-15):
Pán poslanec Simon.
Zelník, Štefan, poslanec NR SR (2017-12-12):
Ďakujem pekne za slovo, ja len chcem pripomenúť kolegom z výboru pre zdravotníctvo, že zajtra budeme mať gestorský výbor o 8.30 hod. Ďakujem pekne. (Ruch v sále.)
Blanár, Juraj, podpredseda NR SR (2021-07-02):
Ďalší s faktickou poznámkou, pán poslanec Marek Šefčík.
M. Hort, podpredseda NR SR: (2008-04-08):
S reakciou vo faktickej poznámke na jeho vystúpenie sa hlásia pán poslanec Dušan Jarjabek, ďalej pán Boris Zala, Magdaléna Vášáryová, Ján Senko, Jozef Halecký, ďalej pán Rafael Rafaj. Skúste tam ešte dať do zoznamu prihlásených pána Rafaja. Pán Rafael Rafaj je posledný prihlásení, šiesti sú prihlásení s faktickou poznámkou. Končím možnosť prihlásiť sa s faktickou poznámkou. Slovo má pán poslanec Jarjabek. Nech sa páči.
Podmanický, Ján, poslanec NR SR (2017-10-19):
Ďakujem za slovo, vážený pán podpredseda. V rozprave k uvedenému návrhu vystúpili štyria poslanci a boli podané štyri pozmeňujúce a doplňujúce návrhy. Nakoľko boli v rozprave podané pozmeňujúce návrhy, podľa § 83 ods. 4 rokovacieho poriadku dajte, prosím, hlasovať o skrátení lehoty.
Grendel, Gábor, podpredseda NR SR (2021-03-17):
Ďakujem, pani poslankyňa, je to zaznamenané. (Ruch v sále.) Teraz by mal s faktickou poznámkou vystúpiť... Pardon, sekundu. (Reakcie z pléna, krátka pauza, zaznievanie gongu.) Panie poslankyne, páni poslanci, po krátkej technickej porade teda budeme pokračovať v prerušenej schôdzi Národnej rady. Poprosím pani poslankyňu Sulanovú, aby zaujala miesto pre spravodajkyňu k aktuálnemu bodu. Ďakujem veľmi pekne. A v rozprave vystúpi pán poslanec Beluský. (Neutíchajúci ruch v sále a zaznievanie gongu.) Ale najprv poprosím kolegov, ktorí nemajú záujem počúvať vystúpenie pána poslanca Beluského, aby svoje diskusie viedli mimo rokovacej sály. Kolegyne, kolegovia, poprosím vás, ani vám by nebolo príjemné, keby počas vášho vystúpenia od rečníckeho pultu vám do toho ostatní rozprávali. Ďakujem pekne za pochopenie. Nech sa páči, pán poslanec, máte slovo. (Pokračovanie rokovania o návrhu poslancov Národnej rady Slovenskej republiky Mariana Kotlebu, Martina Beluského, Jozefa Šimka a Andreja Medveckého na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 442.)
Hrnčiar, Andrej, podpredseda NR SR (2019-06-26):
Reakcia na faktické poznámky, pán poslanec Dostál.
Blaha, Ľuboš, podpredseda NR SR (2023-12-14):
Pán poslanec Ondrej Dostál. Nech sa páči.
Malatinec, Roman, poslanec NR SR (2023-12-06):
Ďakujem pekne, pán predseda, milí kolegovia, dovoľte, aby som poďakoval aj ja za ten krásny program, ktorý nám predviedli deti, a vám, pán predseda, že ste ich pozvali. Po koncerte sme im chceli odovzdať za nás všetkých poslancov, ako sa patrí, deťom darčeky a pán kolega Matovič sa opäť neovládol a vstúpil medzi deti a začal nás všetkých obviňovať, že teda to spájame s politikou. Hádam aspoň dnes sme sa mohli od toho odosobniť, tak prosím kolegov z OĽANA, prosím vás, hanbím sa za vášho predsedu, čo predviedol pred deťmi. A viete, čo povedala vedúca súboru? Deti, toto je čert, poďme preč. (Potlesk.) Takže som rád (doznievanie potlesku), že, že aj oni to vedia a strašne sa za to hanbím, pretože aspoň dneska sme mohli dať politike pokoj pri tých deťoch. Ďakujem pekne.
Nicholsonová, Lucia, podpredsedníčka NR SR (2016-05-19):
Ďakujeme. Pán poslanec Jurzyca? Doplňujúca otázka nie je. Tak pred chvíľou sme si to nacvičili v planom poplachu, teraz je to naozaj, končím hodinu otázok. Veľmi pekne vám všetkým ďakujem za prítomnosť.
Pčolinský, Peter, podpredseda NR SR (2023-03-16):
Ďakujem pekne. Ďalej bude nasledovať druhé čítanie, tlač 1402. Mám informáciu, že tento bod vzhľadom na to, že nie je dorokovaný, prepadáva. Pán poslanec Kremský, za tisíc euro slovenských porušenie rokovacieho poriadku. Ak by ste mali záujem, kolegovia, fotiť počas rokovania je zakázané. Vy môžete používať mobilný telefón, ale nesmiete fotiť a nahrávať. Teraz budeme pokračovať druhým čítaním o návrhu poslanca Martina Fecka na vydanie zákona, ktorým sa mení zákon č. 229/1991 Zb. o úprave vlastníckych vzťahov k pôde a k inému poľnohospodárskemu majetku v znení neskorších predpisov. Návrh zákona je pod tlačou 1403, informácia výborov má tlač 1403a. Dávam slovo poslancovi Martinovi Feckovi, aby návrh zákona odôvodnil. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov , tlač 1403.)
K. Tóthová, poslankyňa: (2007-03-29):
K predloženému návrhu poslanci, ktorí nie sú členmi týchto výborov, nedali žiaden pozmeňujúci návrh. Z rokovaní uvedených troch výborov Národnej rady vzišiel jeden pozmeňujúci návrh, ktorý si dovolím prečítať. V čl. I v 1. bode sa slová „sebe alebo tretej osobe sľúbiť alebo poskytnúť výhodu, ktorá je v zjavnom nepomere k plneniu“ nahrádzajú slovami „na seba alebo na tretiu osobu previesť nehnuteľnosť, ktorej hodnota je v zjavnom nepomere k hodnote plnenia“. Gestorský výbor predmetný legislatívny návrh odporúča schváliť. Ďakujem za pozornosť. Snažila som sa byť stručná, keďže v predchádzajúcom bode som dosť obsiahlo vystupovala. Ďakujem za pozornosť.
Hort, Milan, podpredseda NR SR (2010-10-19):
Posledná, ktorá sa prihlásila s faktickou poznámkou, je pani poslankyňa Mária Sabolová. Nech sa páči.
Jurinová, Erika, podpredsedníčka NR SR (2013-10-25):
Ty si ma zase (Povedané so smiechom.) zaradila, Lucia, medzi tých, ktorí predložili tento návrh zákona. Ja som naozaj nebola medzi tými, ktorí takýto návrh zákona predložili a ak ťa urazilo, že som ťa zaradila medzi tých, ktorí čítajú pamflety z ľudsko-právnych organizácií, nie, nezaradila som ťa, len som povedala, že vlastne podobne si argumentovala, ako som našla, podobne ako som, ako argumentujú aj práve ľudia z ľudsko-právnych organizácií. Sama som povedala, sama som povedala, že vidím tam rozpor a myslím si, že je to na hrane, ale v konečnom dôsledku ten pohľad, ktorý do toho dávam, alebo ktorý vidím ja, myslím, že mi ho ani nemôžeš zobrať, lebo je to pod nazeranie z opačnej strany. Ako vravím, že áno, štát má zagarantovať, ale nikde v ústave nie je napísané, že ten človek naozaj môže nečinne sedieť a za to môže dostať niečo. Ďakujem.
Glváč, Martin, podpredseda NR SR (2016-09-13):
Pán poslanec Viskupič.
Grendel, Gábor, podpredseda NR SR (2020-05-13):
Tak vás v tejto chvíli poprosím, aby sme prerušili vaše vystúpenie. Vyhlasujem trojminútovú prestávku, po ktorej pristúpime k hlasovaniu. Ďakujem. (Krátka prestávka.) (Po prestávke.)
Valocký, Jozef, poslanec NR SR (2019-10-16):
Môžeme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch zo spoločnej správy 1 až 24, 26 až 33, 35 až 45, 47 až 50, 52 až 75 spoločne s návrhom gestorského výboru schváliť.
Blanár, Juraj, podpredseda NR SR (2022-06-23):
Dve faktické poznámky na vaše vystúpenie. Pán poslanec Suja ako prvý.
M. Gibalová, poslankyňa: (2007-09-20):
Máme ale otázky a pripomienky. Ak uvádzate v dôvodovej správe podľa zdroja Sociálnej poisťovne – ústredie a Ústredia práce sociálnych vecí a rodiny prognózu poberateľov prídavku na dieťa nevykonávajúcich zárobkovú činnosť, uvádzate, že invalidných dôchodcov vykonávajúcich zárobkovú činnosť je 8 240. Máte analýzu a prognózu, koľkí z týchto invalidných dôchodcov v súčinnosti s navrhovaným vládnym návrhom o sociálnom poistení sa presunie do kategórie oprávnených poberateľov prídavku na dieťa? To znamená, že sa počet oprávnených poberateľov príplatku zvýši minimálne o tento počet alebo sa mýlim? Vyjadrujeme však ľútosť, že pri tejto novele zákona vláda neupravila výšku prídavkov na deti. Očakávali sme úpravu prídavkov aspoň o mieru priemernej ročnej inflácie podľa skutočnosti súhrnne za predchádzajúce roky a očakávanej priemernej ročnej inflácie v roku 2007. Preto Kresťanskodemokratické hnutie predloží v pozmeňujúcom návrhu v druhom čítaní návrh na zvýšenie prídavku na dieťa o 100 korún, čo predstavuje celkovú výšku iba inflácie od roku 2004. Odignorovanie úpravy výšky prídavku na dieťa vláda zastiera svojimi krokmi podstatne zvýšiť príplatok  k príspevku pri narodení dieťaťa. Aby to nevyznievalo tak rozšafne a vzbudzovalo dojem nejakej koncepčnosti, chcú sa zaviesť pri uplatňovaní príplatku pravidlá, ktoré majú vzbudiť dojem poriadku pri uplatňovaní tohto príplatku. Podstata problému je ale niekde inde. Tieto úvahy, ak dôjdu do schválenej podoby, vytvoria opäť priestor pre diskrimináciu. Preto nemôžeme súhlasiť ani s vysvetlením pána podpredsedu vlády Slovenskej republiky Dušana Čaploviča, ktorý sa na margo nezvýšenia prídavkov na deti vyjadril pre jeden denník, že, citujem: „Ministerstvo rozhodlo presmerovať financie na iné nástroje podpory rodín s deťmi.“ Myslel tým na zvýšenie príplatku k príspevku pri narodení prvého dieťaťa. Neposkytne sa ale rodičom, ktorí budú mať ďalšie dieťa a to ani vtedy nie, ak to dieťa príde na svet s odstupom času po 5., 8. alebo 10. rokoch, čo sa tiež stáva. Pritom s odstupom času títo rodičia musia opätovne nakupovať celú novú výbavu pre dieťa, čo je aj z minulej skúsenosti z vašej strany obhajoba toho, aj teda prečo len na to prvé dieťa. Očakávali sme, že ministerstvo navrhne právnu úpravu, ktorou bude riešiť zvýšenie rodičovského príspevku, prehodnotí peňažnú pomoc v materstve, prehodnotí príspevok na pohreb pre občanov nachádzajúcich sa v hmotnej núdzi, bude riešiť opakovaný príspevok náhradnému rodičovi, aj príspevok, ak dieťa bolo zverené rozhodnutím súdu do osobnej starostlivosti inej fyzickej osoby než rodiča, nielen pri pestúnskej starostlivosti, v prípade poručníctva alebo dočasného zverenia. Podľa zákona č. 627/2005 o príspevkoch na podporu náhradnej starostlivosti o dieťa nárok na opakovaný príspevok nemá napríklad starý rodič, ak mu bolo zverené vnúča do osobitnej starostlivosti. Pričom súd pri zverení dieťaťa do náhradnej starostlivosti uprednostňuje príbuzných na jednej strane, na druhej strane štátna sociálna dávka sa neposkytuje týmto príbuzným. V tomto kontexte predložený návrh zákona nie je koncepčný. Ďakujem za vypočutie. (Potlesk.)
Bugár, Béla, podpredseda NR SR (2017-06-20):
Prezentujme sa a hlasujme. (Hlasovanie.) Prítomných 146, za 50, zdržalo sa 96 poslancov. A návrh nebol schválený. Nech sa páči ďalej.
Hort, Milan, podpredseda NR SR (2010-10-20):
Ďakujem. Faktické poznámky na vaše vystúpenie, pani poslankyňa, neevidujem. Pretože ste boli jediná prihlásená písomnou formou, pýtam sa, kto sa hlási do rozpravy ústne. (Hlas z pléna.) Pani poslankyňa treba sa hlásiť do faktickej poznámky v súlade s rokovacím poriadkom, tak ako treba, uzatvoril som tú možnosť. (Reakcia poslankyne.) Ja som skončil, som povedal, že uzatváram možnosť prihlásiť sa s faktickou poznámkou. Platí to aj pre vás, aj tuto pre kolegu. Skúsme si povedať, že ten rokovací poriadok budeme dodržiavať. Teraz sa pýtam, kto sa chce do rozpravy prihlásiť ústne. Evidujem poslancov, ktorými sú Miroslav Beblavý, Zoltán Horváth, Jana Vaľová, Branislav Ondruš, štyria. Uzatváram možnosť prihlásiť sa do rozpravy. Slovo má pán poslanec Miroslav Beblavý. Nech sa páči.
Senko, Ján, poslanec NR SR (2012-10-24):
Áno, pán poslanec, spoločnosti hľadajú systémy, ktoré uspokoja ich vnútorné potreby, potreby spoločnosti ako celku, so všetkými vymoženosťami v priebehu jej vývoja, ktoré dosiahli tak, aby uspokojila čo najviac jej členov. Samozrejme, že vývoj a rôzne riešenia prinášajú aj protirečenia a iné pohľady na riešenia. Aj my sme sledovali snahy terajšej časti opozície, keď privatizovala, privatizovala aj zdravie, privatizovala aj dôchodkový systém. Tak aj my sme sa dostali, súčasná koalícia, do situácie, kedy sme postavení pred riešenia a potrebujeme riešenia nachádzať. Naša spoločnosť sa dostala do istého bodu a má pred sebou aj rozhodnutia ako záväzky, ktoré si stanovila naplniť. Spoločnosť musí hľadať vnútorné zdroje, ktoré aj mala, ale sa ich za finančnú protihodnotu v minulosti zbavila. Musí hľadať vlastné riešenia, pred ktoré ju postavila doba, a musí ich hľadať vo vnútri spoločnosti za predpokladu, aby naplnila stanovené ciele. Je legitímne, že pohľady na riešenie sa môžu líšiť, ale navrhované riešenia vlády sú legitímne, vychádzajú z podmienok, ktoré v spoločnosti sú, a podľa môjho názoru, ako aj názoru vlády, v súlade s jej programovým vyhlásením, sú riešením pri naplnení cieľa. A ten cieľ je konsolidácia verejných financií. Myslím si, že všetko sa deje legitímne. A myslím si, že toto riešenie nájde podporu aj v tomto parlamente.
P. Farkas, poslanec: (2005-10-25):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel zaradil ho na dnešné rokovanie Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši vážnu problematiku. Podľa dôvodovej správy navrhovaný zákon bude mať vplyv na štátny rozpočet, pričom požadované prostriedky sú kryté v rámci dojednanej zmluvy o aplikačnej podpore na informačný systém Štátnej pokladnice. Navrhovaný zákon nebude mať vplyv na zamestnanosť, podnikateľské prostredie, životné prostredie. Dopady na štátny rozpočet v roku 2005 budú pokryté v rámci prostriedkov pridelených na aplikačnú podporu informačného systému Štátnej pokladnice v priebežnej sume zhruba 40 miliónov Sk na základe zmluvy o poskytovaní aplikačnej podpory. V rokoch 2006 až 2008 budú dopady skryté tiež pridelenými prostriedkami na zabezpečenie realizácie tejto zmluvy. Nech sa páči, pán podpredseda, môžete otvoriť rozpravu.
Blanár, Juraj, podpredseda NR SR (2023-02-03):
Pani spravodajkyňa Vorobelová, môžete reagovať na faktické poznámky.
Šeliga, Juraj, podpredseda NR SR (2020-09-17):
Áno. Tak teraz vás poprosím, pán overovateľ, aby ste oznámili výsledok tajného hlasovania o návrhu na voľbu predsedu osobitného kontrolného výboru na kontrolu činnosti Vojenského spravodajstva (predsedu výboru na preskúmavanie rozhodnutí Národného bezpečnostného úradu, pozn. red.).
Přidal, Alojz, poslanec NR SR (2012-11-28):
Vážená pani podpredsedníčka parlamentu, táto novela, teda ako ma poučili právnici nie je nepriama novela, ale je to nesúvisiaca novela, a robilo sa to tu v parlamente. Aj strana SaS tu mala pán Jurčíka, ktorý tu predvádzal tiež ako polhodinové cvičenia. Mne skôr ide, pán minister, o to, že jednoducho podľa mňa je to závažná zmena. Zákon o hazardných hrách, pokiaľ sa nemýlim, je v gescii, teda vašej, ministerstva financií, zákon o správnych poplatkoch je v gescii takého druhého pána ministra, ministra vnútra. (Hlas v sále.) Nie? Tiež vo vašej gescii? No myslím si, že ministra vnútra. Ale jednoducho, naozaj ste to mali dávať cez riadnu novelu zákona, pretože mňa zaujíma, ja by som vás prosil, aby ste vystúpili, aby ste povedali, aký to má vplyv na štátny rozpočet. Ako v prípade, že by ste dávali novelu, tak je tam jednoducho dôvodová správa aj s týmto. Povedzte nám teda, znižujete, zvyšujete? My to naozaj nie sme schopní za 20 minút alebo za pol hodinu ako to preštudovať. Povedzte nám, aký toto bude mať vplyv na štátny rozpočet. Alebo čoho ste sa naľakali? Teda naľakali ste sa občanov, ktorým sa nepáči, že ste zvýšili tie poplatky? Alebo teda, prosím vás, vysvetlite, vy máte právo kedykoľvek vystúpiť, povedzte nám, aký toto bude mať dopad na štátny rozpočet. Ďakujem.
P. Hrušovský, predseda NR SR: (2005-12-14):
Pán poslanec Hopta! Pán poslanec Hopta! (Hlasovanie.) 128 prítomných, 40 za, 40 proti, 58 sa zdržalo. Bod 15 zo spoločnej správy sme neschválili.
Zmajkovičová, Renáta, podpredsedníčka NR SR (2014-09-23):
Posledný písomne prihlásený do rozpravy je pán poslanec Hlina. Nech sa páči.
Hrnčiar, Andrej, podpredseda NR SR (2019-09-17):
Otvorím, ale až zajtra. Takže končím dnešný rokovací deň, upozorňujem, že zajtra v stredu 18. septembra začíname o deviatej hodine termínovaným bodom, bod programu č. 62 – návrh poslancov Národnej rady Slovenskej republiky Dušana Tittela, Tibora Jančulu, Irén Sárközy a Martina Glváča na vydanie zákona o Fonde na podporu športu a o zmene a doplnení zákona č. 440/2015 Z. z. o športe. Prajem vám príjemný večer. (Prerušenie rokovania o 19.03 hodine.)
Laššáková, Jana, podpredsedníčka NR SR (2013-03-27):
S reakciou pán poslanec Hlina, nech sa páči.
Laššáková, Jana, doterajšia podpredsedníčka NR SR (2016-03-23):
Pani poslankyňa Denisa Saková.
Kollár, Boris, predseda NR SR (2022-04-27):
Ešte než dám o tomto hlasovať, pravdepodobne námietka pána poslanca Ferenčáka, áno?
Paška, Pavol, predseda NR SR (2014-10-14):
Pán poslanec Hlina.
Pellegrini, Peter, predseda NR SR (2015-03-11):
S reakciou na faktické poznámky, pán poslanec Osuský. Nech sa páči.
Hort, Milan, podpredseda NR SR (2011-03-24):
Vyhlasujem rozpravu za skončenú. Chcem sa spýtať pána ministra, či chce reagovať na rozpravu? (Reakcia navrhovateľa.) Nie. Pán spravodajca? (Reakcia spravodajcu.) Áno. Nech sa páči.
Beluský, Martin, poslanec NR SR (2018-12-05):
Ďakujem za slovo. Ja len doplním predkladateľa pána poslanca Milana Uhríka s konkrétnymi číslami, pretože ten súčasný zákon, tak ako je už schválený a v akej verzii príde do účinnosti, znamená to v praxi to, že ak človek v tej najlepšej alternatíve, to znamená človek, ktorý zarába 1,3-násobok priemernej mzdy, čo je dnes okolo 1 300 eur v hrubom a 972 eur v čistom, tak takýto človek by si musel odkladať štvrtinu svojho čistého platu na to, aby dokázal za ten rok získať tú maximálnu štátnu prémiu, to znamená 70 eur. To znamená, že on by si musel štvrtinu svojho platu odkladať, aby dostal v podstate 5,80 eur mesačne. Ak niekto zarába napríklad minimálnu mzdu, to je 480 eur v hrubom, asi 403 eur v čistom, tak by si musel odkladať až 60 % svojej mzdy na to, aby dokázal dostať zase za ten rok tú maximálnu štátnu prémiu, teda tých 70 eur. Keď zoberieme taký tretí príklad, niečo medzi, to znamená, že niekto zarába nejakých 800 eur v hrubom mesačne, to je asi okolo 621 eur v čistom, tak ten by si musel odkladať 40 % svojej mzdy, aby dokázal dostať za rok tú maximálnu ročnú prémiu 70 eur. Tieto čísla, si myslím, že každému je jasné, že je to absolútne nereálne na to, aby niekto si odkladal také obrovské množstvo, takýto veľký podiel zo svojej čistej mesačnej mzdy na to, aby dostal 5,80 eur od štátu mesačne. My preto prichádzame s takýmto alternatívnym návrhom, ktorý v podstate dokáže človeku, ktorý zarába tých 1 300 eur a odkladal by si napríklad 200 eur mesačne, čo je absolútne reálna výška, tak by si dokázal našetriť za rok 240 eur ročne, čo už je atraktívnejšie. A myslíme si, že takýmto spôsobom by sme znovu prilákali ľudí, aby si sporili na bývanie. Ďakujem.
Laššáková, Jana, podpredsedníčka NR SR (2015-05-27):
Pán poslanec Blaha, nech sa páči.
Grendel, Gábor, podpredseda NR SR (2021-05-14):
Pán poslanec Tomáš Taraba.
I. Gašparovič, poslanec: (2001-11-28):
Môj pozmeňujúci a doplňujúci návrh je k čl. II zákona č. 385/2000 Z. z. o súdoch a prísediacich. Tým si uvedomujem, že tento návrh je trochu nad rámec tohto zákona, a preto som si vedomý, že bude pán minister môcť povedať svoj názor, či bude akceptovať tento návrh, alebo nie. O tom potom, samozrejme, ak nie, bude rozhodovať Národná rada. Aby som bol konkrétny... (Reakcia z pléna.) Už sme sa dohodli. Aby som bol konkrétny, ide o § 120 ods. 2 písm. b), ktorý bude znieť po doplnení „verejný ochranca práv“ a doterajšie písmená b) a c) sa označia ako c) a d). Pokiaľ by som chcel zdôvodniť, navrhujem to preto, aby v rozsahu disciplinárneho previnenia sudcu v § 116 ods. 1 zákona č. 385/2000 Z. z. o sudcoch a prísediacich mohol podať návrh na disciplinárne konanie aj verejný ochranca práv. V danom prípade nejde o vstupovanie verejného ochrancu práv do ústavou garantovaného nezávislého postavenia súdnej moci, ale len o iniciovanie disciplinárneho konania vo veciach, ktoré nesúvisia s rozhodovacou právomocou súdov. Tejto úprave zodpovedá aj úprava návrhu zákona o verejnom ochrancovi, ktorý budeme o chvíľu prerokúvať, ktorá je pripravená na predloženie pri druhom čítaní o tomto návrhu zákona, kde budem konkretizovať ten môj návrh do tohto zákona, kde tiež patrí. Pre všeobecnú informáciu môžem pripojiť k tlači 1181 vládny návrh zákona o verejnom ochrancovi práv, kde chcem tento návrh dať pod § 3 ods. 2, kde sa pred bodku doplní text: „a dôvodov predpokladajúcich disciplinárne previnenie sudcu“. V poznámke pod čiarou budú potom uvedené ustanovenia týchto zákonov. Panie poslankyne, páni poslanci, väčšie zdôvodnenie poviem v zákone o ochrancovi občianskych práv. Len chcem povedať, ak sme do ústavy dali tento inštitút ako nový inštitút, jeho právomoci, ktoré bude mať, sú právomoci, ktoré prakticky nebudú riešiť problémy a budú ich aj tak realizovať iné orgány, ako ombudsman. Som si vedomý, že iniciovať disciplinárne konanie môžu aj iné orgány ministerstva spravodlivosti, Súdnej rady atď. Ale keď si to zoberieme z pohľadu, že ide prakticky o jeden a ten istý rezort, čiže je to taká vnútropodniková kontrola a proti tomu sa aj v iných odvetviach bránime tým, že sme vytvorili nezávislý Najvyšší kontrolný úrad, kde v tomto prípade by takúto funkciu vo vzťahu k tomuto rezortu mohol zastávať ombudsman. Opäť opakujem, bola by to úloha ombudsmana, ktorá aspoň jedna bude jeho konkrétnou, s ktorou by potom oboznamoval Národnú radu. Panie poslankyne, páni poslanci, preto vás prosím o podporu, aj pána ministra o súhlas. Opäť opakujem, nejde to do nezávislosti sudcov, ale to, čo nás dnes najviac trápi a mrzí, je sudcovská, niekedy by som to povedal aj nedisciplína a preťahovanie konaní, ktoré vyvolávali často podmienky aj predpoklady na to, že na súdoch je korupcia. Toto by tiež mohol byť jeden krok, ktorý by pomohol odstrániť túto nežiaducu činnosť. Ďakujem pekne. M. Andel, podpredseda NR SR: Ďakujem, pán poslanec, za vaše vystúpenie. Slovo má pani poslankyňa Tóthová.
Hort, Milan, podpredseda NR SR (2010-08-05):
Teraz s faktickou poznámkou vystúpi pani poslankyňa Monika Gibalová, nech sa páči.
Hrnčiar, Andrej, podpredseda NR SR (2017-04-06):
Poslankyňa Zimenová.
Hraško, Igor, poslanec NR SR (2016-02-11):
Ďakujem pekne za slovo pani predsedajúca. Ja mám výhradu k procedúre, ktorá bola pred chvíľkou použitá, nakoľko som bol vylúčený z faktickej poznámky aj napriek tomu, že som sa prihlásil ešte tesne pred tým, ako bola uzavretá možnosť prihlásiť s faktickými poznámkami. Ale ja viem, že to dostala vtedy ešte predsedajúca nakázané od predsedu parlamentu. Takže niet sa čomu čudovať, opäť sa prejavila arogancia moci nástupcu Pašku. No a, po druhé, som sa prihlásil s procedurálnym návrhom ešte pred skončením rozpravy k predchádzajúcemu bodu a opäť som bol odignorovaný s procedurálnym návrhom, takže vyjadrujem moje poškodenie. Ďakujem.
Přidal, Alojz, poslanec NR SR (2011-06-30):
Pán predseda, mám splnomocnenie a odporúčam hlasovať o tom, že predložený návrh zákona prerokujeme v treťom čítaní ihneď. Dajte hlasovať o tom.
Laššáková, Jana, podpredsedníčka NR SR (2015-11-10):
Ďakuje pekne, pán podpredseda vlády, zaujmite miesto určené pre navrhovateľov . A opäť dávam slovo spoločnému spravodajcovi z výboru pre financie a rozpočet, poslancovi Jaroslavovi Demianovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Náhlik, Peter, poslanec NR SR (2018-05-22):
Ďakujem, pán predseda. Dajte, prosím, teraz hlasovať o podanom návrhu uznesenia pána poslanca Miroslava Beblavého.
Jurinová, Erika, podpredsedníčka NR SR (2015-10-02):
Ďakujem pekne, pani spravodajkyňa. Nie sú žiadne faktické poznámky. Dávam slovo pánovi poslancovi Petrovi Osuskému, zároveň jednému z navrhovateľov.
Danko, Andrej, predseda NR SR (2017-05-09):
Ďakujem. Pán poslanec Milan Krajniak.
Hlina, Alojz, poslanec NR SR (2013-03-27):
Ďakujem veľmi pekne, pán predseda. Myslím, že nebolo všetko povedané, všetko dopovedané. Myslím, že téma je natoľko vážna, problém je natoľko vážny, že rovnako ako pán kolega Kaník sťahujem tlač 427, 428 a 429 z rokovania parlamentu a verím, že sa k nej vrátime v budúcom rokovaní. Ďakujem pekne.
V. Švidroň, poslanec: (2008-07-01):
Národná rada Slovenskej republiky uznesením zo dňa 14. mája 2008 č. 815 pridelila vládny návrh zákona o organizácii a podpore športu a o zmene a doplnení niektorých zákonov na prerokovanie týmto výborom Národnej rady Slovenskej republiky: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre vzdelanie, mládež, vedu a šport. Určené výbory prerokovali predmetný vládny návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanovisko od poslancov podané podľa § 75 ods. 2 zákona Národnej rady o rokovacom poriadku Národnej rady Slovenskej republiky. K predmetnému návrhu zákona určené výbory Národnej rady Slovenskej republiky v prijatých uzneseniach zaujali stanovisko, a to ústavnoprávny výbor uznesením č. 385 z 10. júna, Výbor Národnej rady pre financie, rozpočet a menu uznesením č. 304 z 11. júna, Výbor Národnej rady Slovenskej republiky pre verejnú správu a regionálny rozvoj uznesením č. 182 z 10. júna a Výbor Národnej rady Slovenskej republiky pre vzdelanie, mládež, vedu a šport uznesením č. 98 z 10. júna 2008. A uvedené výbory Národnej rady Slovenskej republiky odporúčajú Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi uvedenými v časti III spoločnej správy. Výbor Národnej rady Slovenskej republiky pre vzdelanie, mládež, vedu a šport ako gestorský výbor zaujal k pozmeňujúcim a doplňujúcim návrhom vyplývajúcim z uznesení výborov uvedených v časti III spoločnej správy stanovisko a odporúča Národnej rade Slovenskej republiky hlasovať o nich takto, o pozmeňujúcich a doplňujúcich návrhoch uvedených v bodoch 1, 3, 6, 8, 9, 11, 14, 16, 17, 18 a 23 spoločne a tieto schváliť, o pozmeňujúcich a doplňujúcich návrhoch uvedených v bodoch 2, 4, 5, 7, 10, 12, 13, 15, 19, 20, 21 a 22 spoločne a tieto neschváliť. Gestorský výbor na základe stanovísk výborov vyjadrených v ich uzneseniach uvedených v časti III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade Slovenskej republiky vládny návrh zákona o organizácii a podpore športu a o zmene a doplnení niektorých zákonov (tlač 588) v zmysle schválených pozmeňujúcich a doplňujúcich návrhov uvedených v tejto správe schváliť. Súčasne vás informujem, že spoločnú správu o výsledku prerokovania vládneho návrhu zákona Výbor Národnej rady Slovenskej republiky pre vzdelanie, mládež, vedu a šport ako gestorský výbor schválil uznesením z 18. júna 2008 č. 111. Týmto uznesením ma tiež výbor poveril predložiť pri prerokúvaní vládneho návrhu zákona v druhom čítaní v Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predseda, skončil som. Prosím, otvorte rozpravu k tomuto vládnemu návrhu zákona. Súčasne sa hlásim do rozpravy ako prvý.
Grendel, Gábor, podpredseda NR SR (2021-07-23):
Pán poslanec Marian Kotleba s faktickou poznámkou.
Ďuriš Nicholsonová, Lucia, podpredsedníčka NR SR (2018-09-20):
Ďakujeme pekne, pán spravodajca. Týmto prerušujem rokovanie o tomto bode programu a posunieme sa ďalej. Ďalším bodom programu je prvé čítanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení neskorších predpisov . Návrh zákona má tlač 935, návrh na jeho pridelenie na prerokovanie výborom je v rozhodnutiach pod číslom 977, 1090 a 1100. Nech sa páči, pán predkladateľ, pán poslanec Beblavý.
Ďuriš Nicholsonová, Lucia, podpredsedníčka NR SR (2017-02-03):
Ďakujeme aj my, pán poslanec. Ja myslím, že trochu prezčasov nám v piatok popoludní neuškodí, čo poviete? Všeobecný súhlas potrebujem, že to uzavrieme. (Súhlasná reakcia pléna.) Ďakujem veľmi pekne. Pán poslanec, budú na vás reagovať štyria páni poslanci s faktickými poznámkami. Končím možnosť prihlásiť sa s faktickou. Nech sa páči, pán poslanec Laurenčík.
Hlina, Alojz, poslanec NR SR (2012-07-27):
Ďakujem pekne. Nezdieľam presvedčenie pána Novotného. Ja chcem povedať, že výborne. A naozaj sa človek dočká aj od liberálov dobrého návrhu a ja sa s ním plne stotožňujem a naozaj si myslím, že je na mieste. Obzvlášť, keď vieme, v akej krajine žijeme. Špeciálne trebárs v Bratislave, že takúto možnosť dať do rúk našim voleným zástupcom v mestskom parlamente v Bratislave, nuž, bolo by treba dlho šporiť, aby ste niečo urobili. Áno, pekne to pán Chren identifikoval, že takáto možnosť, žiaľ, tu vie nastať v tejto krajine úplne zákonite. Takže keď hovoríme o tom, že chceme dať viac moci alebo pocitu aspoň rozhodovania ľuďom, tak som plne komfortný s týmto návrhom a, samozrejme, ho plne podporím. Ale neviem, či to bude stačiť. Kolegovia zo SMER-u, skúste prípadne nad tým zauvažovať. Naozaj to má silné ratio. Silné, veľmi silné ratio, to, čo pán Chren povedal. Ďakujem pekne.
V. Tomanová, ministerka práce, sociálnych vecí a rodiny SR: (2008-07-03):
Vážená pani poslankyňa, dôchodkové správcovské spoločnosti svojím proklamovaným postupom, podľa ktorého sľubujú občanom možnosť uzatvoriť antidatované zmluvy o starobnom dôchodkovom sporení aj po uplynutí zákonom stanoveného obdobia, t. j. po 30. júni tohto roku, otvorene porušujú zákon. Antidatovanie akejkoľvek zmluvy v prípadoch, keď vznik príslušného právneho vzťahu je viazaný na zákonom presne vymedzené obdobie, nie je jednoducho ničím iným iba flagrantným porušením zákona. Táto skutočnosť by mala byť zrejmá každému bez ohľadu na to, či má právnické vzdelanie, alebo ho nemá. Zahmlievanie tohto porušenia zákona akousi 5-dňovou lehotou, ktorá je potrebná na registráciu sociálnej zmluvy so Sociálnou poisťovňou, nič nemení na skutočnosti, že antidatovanie akejkoľvek zmluvy je jednoznačne protiprávnym konaním. V tejto súvislosti pripomeniem, že pán Socha, ktorý reprezentuje Asociáciu dôchodkových správcovských spoločností, hovoril o tom, že do konca týždňa budú prijímať vlastne výstupy a to je otvorené potvrdenie porušenia zákona. Uvedený postup dôchodkových správcovských spoločností podlieha štátnemu dohľadu, ktorý vykonáva Národná banka Slovenska a v danom prípade podľa ustanovenia § 114 ods. 2 písm. a) zákona 43/2004 o starobnom dôchodkovom sporení a o zmene a doplnení niektorých zákonov v znení neskorších predpisov je predmetom dohľadu dodržiavania ustanovení tohto zákona práve Národnou bankou Slovenska. Z tohto dôvodu som sa ešte včera obrátila listom na guvernéra Národnej banky Slovenska, aby začal konať v predmete veci. Ja by som v tejto súvislosti pripomenula ešte, že skúmame a to prostredníctvom právnikov ministerstva práce, či náhodou nedošlo k naplneniu skutkovej podstaty trestného činu podvodu, keďže je nepochybné, že dôchodkové správcovské spoločnosti môžu týmto konaním získať majetkový prospech. A už len posledná veta na záver, pani poslankyňa. Celé uplynulé obdobie sa dôchodkové správcovské spoločnosti správali obdobným spôsobom. Či už masívnou zavádzajúcou reklamou, či listami posielanými na adresu občanov, ktorí sú sporiteľmi, obsahujúcimi neadekvátne a nepresné a doslova zavádzajúce informácie, vrátane tohto konania jednoznačne možno povedať, že tieto ich nekalé praktiky pokračujú aj naďalej. Ďakujem.
P. Hrušovský,  podpredseda NR SR: (2001-10-25):
(Hlasovanie.) Prítomných je 100 poslancov, za 96, zdržali sa 4. Konštatujem, že návrh sme schválili. Teraz poprosím pána poslanca Orosza, ktorého poveril gestorský výbor, aby  bol spravodajcom pri prerokúvaní návrhu zákona o Zbierke zákonov Slovenskej republiky . Pán poslanec Orosz, máte slovo. L. Orosz, poslanec: Ďakujem, pán podpredseda. Podľa § 73 ods. 3 písm. c) zákona o rokovacom poriadku Národnej rady Slovenskej republiky dávam návrh, aby sme hlasovali o tom, aby sa tento návrh prerokoval v druhom čítaní.
T. Lebocký, poslanec: (2008-07-03):
Pán predsedajúci, dajte, prosím, hlasovať o pozmeňujúcom návrhu pána poslanca Slabého.
B. Bugár, podpredseda NR SR: (2002-02-15):
(Hlasovanie.) Prítomných je 99 poslancov, za 13, proti 47, zdržalo sa 32, nehlasovali 7. Konštatujem, že návrh pána poslanca Tatára sme neprijali. J. Klemens, poslanec: Pán predsedajúci, mám splnomocnenie gestorského výboru, aby sme tento zákon prerokovali v treťom čítaní s termínom ihneď. Prosím.
Hlina, Alojz, poslanec NR SR (2013-12-16):
Ono tých zaujímavých skutočností v celom tomto prípade je veľa a ja verím, že ľudia budú mať otvorenú myseľ a budú ich chcieť počúvať a snímu si tie naivné okuliare, ktoré častokrát veľa z nich má. Ale ja len k tomu, čo hovoril kolega, jednu takú, že systém práce to nazvem. Ak už oni usúdili, že áno, je, lebo my sme na to upozorňovali, že to je absurdita, že ak je niečo životné minimum, tak ako niekomu 40 % z toho môžte zobrať, oni to teda usúdili, že dobre, že bude tá suma, ktorú nesmie zobrať exekútor, bude vo výške životného minima. A prvé vyhlásenie bolo, že od 1. augusta. Si zoberte, že to je jednoduché nariadenie vlády. Oni sami ho zverejnili, že 1. augusta. Potom zdá sa, že niekto klopkal po dverách, potom niekde sa spustili všelijaké tuná vybavovačky, jak tuná zvykne chodiť pán Burian, dýchať na chrbát pánovi Paškovi, aby nepovedal hlúposť, tak zdá sa, že aj tam niekto chodil, a zrazu z 1. augusta bol 1. november. A to som aj interpeloval pána ministra spravodlivosti, že v čom nastal ten posun, že prečo, keď avizovali ten, tie tri mesiace. Je nejaký kvalifikovaný odhad, že mesačne je to niekde na úrovni dvoch, dva a pol milióna eur, ktoré teda pritiekli niekde, kde mali, tým, ktorí zabezpečujú vymoženie tých pohľadávok. Čiže ten agregovaný, agregovaná suma za tie tri mesiace niekde na úrovni 200 mil. korún. Čiže stálo za to zabojovať, stálo za to chodiť klepať, hej? Čiže to je presne ten prístup práce, aký tu proste SMER má. Ja v rozprave poviem, že, ľudia, budete sklamaní, že vám predávajú navoňanú zdochlinu, a naozaj, prepytujem za výraz, častokrát a vy im veríte a to začína byť už naozaj za hranou normálneho pochopu ľudského, že či ešte tomu sa dá uveriť. Ďakujem.
Laššáková, Jana, podpredsedníčka NR SR (2015-04-16):
Pán poslanec Blaha.
Bugár, Béla, podpredseda NR SR (2011-12-13):
Pán poslanec Kaník.
Figeľ, Ján, podpredseda NR SR (2015-03-11):
Ďakujem pekne. Prerušujem rokovanie o tomto bode programu. A teraz budeme – páni, ďakujem – pokračovať rokovaním o druhom čítaní o vládnom návrhu zákona o odpadoch a o zmene a doplnení niektorých zákonov . Vládny návrh zákona je pod tlačou 1337 a spoločná správa z výborov má tlač 1337a. Pán minister práve došiel, takže mu dávam slovo, aby vládny návrh zákona odôvodnil. Nech sa páči, pán Peter Žiga.